CELEX: 22017D2017
Language: hu
Date: 2016-04-29 00:00:00
Title: Az EGT Vegyes Bizottság 66/2016 határozata (2016. április 29.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/2017]

16.11.2017   
               
               
                  HU
               
               
                  Az Európai Unió Hivatalos Lapja
               
               
                  L 300/1
               
            AZ EGT VEGYES BIZOTTSÁG 66/2016 HATÁROZATA
      (2016. április 29.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2017/2017]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről szóló, 2013. június 12-i 576/2013/EU európai parlamenti és tanácsi rendeletet (1) bele kell foglalni az EGT-megállapodásba.
               
            
                  (2)
               
               
                  Az 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról szóló, 2013. június 28-i 577/2013/EU bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  A 92/65/EGK tanácsi irányelvnek a kutyák, macskák és görények Unión belüli kereskedelmére és Unióba való behozatalára irányadó állat-egészségügyi követelmények tekintetében történő módosításáról szóló, 2013. június 12-i 2013/31/EU európai parlamenti és tanácsi irányelvet (3) bele kell foglalni az EGT-megállapodásba.
               
            
                  (4)
               
               
                  A 92/65/EGK tanácsi irányelv E. melléklete 1. részének a gazdaságokból származó állatokra vonatkozó állat-egészségügyi bizonyítványminta tekintetében történő módosításáról szóló, 2013. október 21-i 2013/518/EU bizottsági végrehajtási határozatot (4) bele kell foglalni az EGT-megállapodásba.
               
            
                  (5)
               
               
                  A 2004/301/EK és a 2004/539/EK határozat, valamint a 388/2010/EU rendelet hatályon kívül helyezéséről szóló, 2014. január 14-i 31/2014/EU bizottsági rendeletet (5) bele kell foglalni az EGT-megállapodásba.
               
            
                  (6)
               
               
                  Az 576/2013/EU rendelet hatályon kívül helyezi az EGT-megállapodásba foglalt 998/2003/EK európai parlamenti és tanácsi rendeletet (6), amelyet következésképpen el kell hagyni az EGT-megállapodásból.
               
            
                  (7)
               
               
                  Az 577/2013/EU rendelet hatályon kívül helyezi az EGT-megállapodásba foglalt 2003/803/EK (7), 2004/839/EK (8) és 2005/91/EK (9) bizottsági határozatot, amelyeket ezért el kell hagyni az EGT-megállapodásból.
               
            
                  (8)
               
               
                  A 31/2014/EU rendelet hatályon kívül helyezi az EGT-megállapodásba foglalt 2004/301/EK (10) és 2004/539/EK (11) bizottsági határozatot és a 388/2010/EU (12) bizottsági rendeletet, amelyeket ezért el kell hagyni az EGT-megállapodásból.
               
            
                  (9)
               
               
                  Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
               
            
                  (10)
               
               
                  Ez a határozat állat-egészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állat-egészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (11)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének I. fejezete a következőképpen módosul:
      
                  1.
               
               
                  Az 1.1. rész 10. pontja (998/2003/EK európai parlamenti és tanácsi rendelet) szövegének helyébe a következő szöveg lép:
                  „32013 R 0576: az Európai Parlament és a Tanács 2013. június 12-i 576/2013/EU rendelete a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről (HL L 178., 2013.6.28., 1. o.).
                  A rendelet rendelkezései e megállapodás alkalmazásában a következő kiigazításokkal értendők:
                  
                              a)
                           
                           
                              Norvégia nem tekintendő harmadik országnak.
                           
                        
                              b)
                           
                           
                              A 8. cikk (1) bekezdése a következő albekezdéssel egészül ki:
                              A Norvégiát is magában foglaló közös kérelmet a Bizottsághoz kell benyújtani, melyről másolatot kap az EFTA Felügyeleti Hatóság. A Bizottság a Norvégiára vonatkozó, e cikk szerinti határozatok meghozatalát megelőzően konzultál az EFTA Felügyeleti Hatósággal.
                           
                        
                              c)
                           
                           
                              A 44. cikk (1) bekezdésének b) pontjában és a 44. cikk (2) bekezdésének b) pontjában szereplő »2014. december 29.« dátum Norvégia tekintetében az a nap, amelyen a rendeletet a megállapodásba foglaló vegyes bizottsági határozat hatályba lép.
                           
                        Ez a jogi aktus nem alkalmazandó Izlandra.”
               
            
                  2.
               
               
                  Az 1.1. rész a 10. pont (576/2013/EU európai parlamenti és tanácsi rendelet) után a következőkkel egészül ki:
                  
                              „10a.
                           
                           
                              
                                 32013 R 0577: a Bizottság 2013. június 28-i 577/2013/EU végrehajtási rendelete az 576/2013/EU európai parlamenti és tanácsi rendelet szerinti, a kutyák, macskák és görények nem kereskedelmi célú mozgásához szükséges azonosító okmányok mintájáról, területek és harmadik országok jegyzékének, valamint bizonyos feltételeknek való megfelelést igazoló nyilatkozatok formátumának, külső megjelenésének és nyelvének megállapításáról (HL L 178., 2013.6.28., 109. o.).
                              A rendelet rendelkezései e megállapodás alkalmazásában a következő kiigazításokkal értendők:
                              
                                          a)
                                       
                                       
                                          Norvégia nem tekintendő harmadik országnak.
                                       
                                    
                                          b)
                                       
                                       
                                          A III. melléklet 1. részében szereplő útlevélminta fedlapján az »Európai Unió« szövegrész helyébe az »Európai Unió/Norvégia« szövegrész lép.
                                       
                                    
                                          c)
                                       
                                       
                                          Az útlevél fedlapján az EU zászlójának képe mellett Norvégia zászlójának képe is feltüntethető.
                                       
                                    Ez a jogi aktus nem alkalmazandó Izlandra.”
                           
                        
            
                  3.
               
               
                  A 4.1. rész 9. pontja (92/65/EGK tanácsi irányelv) és a 8.1. rész 15. pontja (92/65/EGK tanácsi irányelv) a következő franciabekezdésekkel egészül ki:
                  
                              „—
                           
                           
                              
                                 32013 L 0031: az Európai Parlament és a Tanács 2013. június 12-i 2013/31/EU irányelve (HL L 178., 2013.6.28., 107. o.),
                           
                        
                              —
                           
                           
                              
                                 32013 D 0518: a Bizottság 2013. október 21-i 2013/518/EU végrehajtási határozata (HL L 281., 2013.10.23., 14. o.)”.
                           
                        
            
                  4.
               
               
                  Az 1.2. rész 121. pontjának (2003/803/EK bizottsági határozat), 122. pontjának (2004/301/EK bizottsági határozat), 125. pontjának (2004/839/EK bizottsági határozat), 126. pontjának (2005/91/EK bizottsági határozat) és 147. pontjának (388/2010/EU bizottsági rendelet) szövegét el kell hagyni.
               
            2. cikk
      Az 576/2013/EU rendeletnek, az 577/2013/EU végrehajtási rendeletnek, a 2013/31/EU irányelvnek, a 2013/518/EU végrehajtási határozatnak és a 31/2014/EU rendeletnek az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
      3. cikk
      Ez a határozat 2016. június 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. április 29-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 178., 2013.6.28., 1. o.
      
      
         (2)  HL L 178., 2013.6.28., 109. o.
      
      
         (3)  HL L 178., 2013.6.28., 107. o.
      
      
         (4)  HL L 281., 2013.10.23., 14. o.
      
      
         (5)  HL L 10., 2014.1.15., 9. o.
      
      
         (6)  HL L 146., 2003.6.13., 1. o.
      
      
         (7)  HL L 312., 2003.11.27., 1. o.
      
      
         (8)  HL L 361., 2004.12.8., 40. o.
      
      
         (9)  HL L 31., 2005.2.4., 61. o.
      
      
         (10)  HL L 98., 2004.4.2., 55. o.
      
      
         (11)  HL L 237., 2004.7.8., 21. o.
      
      
         (12)  HL L 114., 2010.5.7., 3. o.
      
      
         (*1)  Alkotmányos követelmények fennállását nem jelezték.